झांसी-पिछले दिनों एक फंक्शन में एक लड़के की स्टेज पर डांस करते समय अचानक हुई मौत का वीडियो काफी वायरल हुआ था। बताया जा रहा था कि राजस्थान के जोधपुर शहर में आयोजित एक शादी समारोह में हार्ट अटैक आने से युवक की मौत हुई।
दरअसल, युवक एक लड़की के साथ फिल्म दिलवाले दुल्हनिया ले जाएंगे के गीत तुझे देखा तो ये जाना सनम... तेरी बांहों में मर जाएंगे हम.. गीत पर नाच रहा था तभी उसे हार्ट अटैक आया और वह वहीं गिर पड़ा। इससे पहले कि लोग कुछ समझ पाते युवक की मौत हो गई।
अब इस वीडियो को लेकर एक सच्चाई सामने आई है। यह वीडियो झांसी का है और दोनों भाई-बहन है। दोनों के पिता झाँसी शहर के प्रतिष्ठित व्यापारी है लड़की का नाम कनन और लड़के का नाम उज्जवल गर्ग है। लड़का अपने मामा की सिल्वर जुबली मैरिज एनिवर्सिरी के प्रोग्राम में झाँसी के बुंदेलखंड प्राईड होटल में डांस कर रहा था।
डांस करते करते लड़का वहीं गिर पड़ता है जबकि लड़की फिर भी डांस करती रही। जब लोगों ने लड़के की ओर इशारा किया तो लड़की लड़के के पास जाकर देखती है। जब तक लड़के को उठाया जाता है, तब तक उसकी मौत हो चुकी होती है।